पाएं अपने शहर की ताज़ा ख़बरें और फ्री ई-पेपरडाउनलोड करें
सुल्ताना और किशोरपुरा के बीच व्यापारी के पिकअप चालक से करीब 10 लाख रुपये लूटकर 3 हथियारबंद बदमाश फरार हो गए। हथियारों के बल पर बदमाशों ने चिड़ावा के व्यापारी के ड्राइवर के साथ इस वारदात को अंजाम दिया है। घटना के बाद पुलिस की नाकाबंदी भी कराई, लेकिन कोई लाभ नहीं हुआ।
चिड़ावा के व्यापारी सौरभ सुलतानिया के ड्राइवर सुनील ने पुलिस को बताया कि गुरुवार को वह माल बेचकर उदयपुरवाटी से चिड़ावा जा रहा था। रास्ते में किशोरपुरा के पास उसकी पिकअप के पीछे कुछ बदमाशों ने अपनी केंपर गाड़ी लगा दी। उसे इस बात की भनक भी लग गई थी कि कोई पीछा कर रहा है, इसलिए वह डर गया। इस बीच, उन्होंने थोड़ी देर पीछा करने के बाद बाजू से आगे लाकर जोर से टक्कर मारकर मेरी गाड़ी रुकवा ली। वे वाहन में चढ़े और हथियार लहराकर बोले- जो भी रकम लेकर आया है, हवाले कर दे, वरना जान से मार डालेंगे। पिकअप में रखे 10 लाख रुपए लूट लिए। उन्होंने पिकअप में चढ़ते ही चालक से मारपीट भी की।
चालक ने पुलिस को सूचना दी। चिड़ावा थाने से पुलिस और चिड़ावा डीएसपी सुरेश शर्मा भी मौके पर पहुंचे। जिलेभर मे नाकाबंदी करवाई गई। अभी तक आरोपियों का पता नहीं चल सका है।
कंटेंट व फोटो : मोहम्मद मुस्लिम, झुंझुनूं
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn